Rodolfo González Rissotto

Luis Rodolfo González Rissotto (født 7. oktober 1949 i Montevideo i Uruguay; død 28. mars 2020 samme sted) var en uruguayansk politiker og historiker.

Rodolfo González Rissotto tok utdannelse ved det juridiske og sosialvitenskapelige fakultet ved Universidad de la República i Montevideo. Han avsluttet sin utdannelse som historiker ved Instituto de Profesores Artigas.

Han var professor med spesialisering innen sammenligning av valgsystemer og nasjonal valgrett (Sistemas y Derecho Electoral Nacional y Comparado) ved 'Centro de Altos Estudios Nacionales, og var også korresponderende medlem av Academia Paraguaya de la Historia og æresmedlem av Instituto Brasilero de Derecho Electoral (IBRADE).

González Rissotto, som var medlem av Partido Nacional, var fra 1985 til 1990 direktør for avdelingen for valgforskning ved Centro para la Democracia Uruguaya (CELADU), som hadde samarbeid med Vest-Tyskland. González Rissotto var fra 1990 til 1993 Director Nacional de Educación, det nasjonale utdannelsesorgan. I det samme tidsrommet var han også president for den nasjonale kommisjon for voksenutdannelse (Comisión Nacional de Educación de Adultos''). Han var statssekretær og viseforsvarsminister fra 1993 til 1995, og forsvarsminister fra 15. februar 1995 til 1. mars 1995. Fra 1996 til 2010 var han leder for valgkommisjonen.

González Rissotto var gift med historikeren Susana Rodríguez Varese, og de hadde én sønn.

Han døde den 28. mars 2020 i an alder av 70 år som følge av covid-19.

Referanser 

Uruguayanske politikere
Uruguayanske professorer
Uruguayanske historikere
Personer fra Montevideo
Dødsfall relatert til covid-19 i Uruguay
Politikere ofre for covidpandemien